open-index/open-wikipedia-markdown huggingface dataset:
Emma Grīna Tregaro

**Emma Anna Marija Grīna Tregaro** (; dzimusi  Gēteborgā, Zviedrijā) ir bijusī zviedru vieglatlēte, startējusi augstlēkšanas distancē.

Viņas lielākais panākums ir izcīnīta bronzas medaļa 2005. gada Pasaules čempionātā, tāpat bronzu izcīnījusi 2012. gada Eiropas čempionātā. Piedalījās 2008. gada Vasaras Olimpiskajās spēlēs, kur viņa ierindojās 9. vietā.
Profesionāles karjeru noslēgusi 2017.gadā.

## Personīgie rekordi

## Ārējās saites
* Oficiālā mājaslapa
Grīna

**Grīna** var būt:
* Emma Grīna Tregaro (*Emma Green Tregaro*; 1984) — zviedru vieglatlēte;
* Eva Grīna (*Eva Green*; 1980) - franču aktrise un modele.

## Skatīt arī
* *[[Green]]*
* Grīns
Green

***Green*** var būt:

* zaļā krāsa
* Grīna — uzvārds sieviešu dzimtē;
* Grīns — uzvārds vīriešu dzimtē.
Daiena Piklera

**Daiena Piklera** (; dzimusi  Šrivportā, Luiziānā, ASV) ir profesionāla amerikāņu vieglatlēte, startē septiņcīņas sacensībās. Viņas dvīņumāsa Džūlija arī ir profesionāla vieglatlēte.

Viņas lielākais panākums ir izcīnīta 11. vieta 2009. gada Pasaules čempionātā. Tāpat piedalījās 2008. gada Vasaras Olimpiskajās spēlēs, kur viņa nebeidza sacensības. 2007. gada Pasaules čempionātā ierindojās 25. vietā.

## Ārējās saites

* USATF profils
Kaja Kanda

**Kaja Kanda** (; dzimusi  Orisārē, Igaunijā) ir igauņu vieglatlēte, startē septiņcīņas sacensībās.

Viņas lielākais panākums ir izcīnīta 18. vieta 2009. gada Pasaules čempionātā. Tāpat piedalījās 2008. gada Vasaras Olimpiskajās spēlēs, kur ierindojās 33. vietā. 2007. gada Pasaules čempionātā ierindojās 30. vietā.

## Atsauces

## Ārējās saites
Lilija Švarckopfa

**Lilija Švarckopfa** (; dzimusi  Novopokrovkā, Kirgīzijas PSR, PSRS) ir profesionāla vācu vieglatlēte, startē septiņcīņas sacensībās.

2005. gada Pasaules čempionātā viņa izcīnīja 13. vietu. 2006. gada Eiropas čempionātā viņa izcīnīja bronzas medaļu. 2007. gada Pasaules čempionātā ierindojās 5. vietā, 2008. gada Vasaras Olimpiskajās spēlēs viņa bija 8. vietā, taču 2009. gada Pasaules čempionātā viņa nebeidza sacensības.

## Ārējās saites
* Oficiālā mājaslapa
Dženifera Ēzere

**Dženifera Ēzere** (; dzimusi  Brunsbutelē, Vācijā) ir profesionāla vācu vieglatlēte, startē septiņcīņas sacensībās.

Dž. Ēzere izcīnīja uzvaru 2003. gada Eiropas U-23 čempionātā. 2006. gada Eiropas čempionātā viņa izcīnīja 4. vietu. 2007. gada Pasaules čempionātā ierindojās 7. vietā, 2008. gada Vasaras Olimpiskajās spēlēs viņa izcīnīja 11. vietu un 2009. gada Pasaules čempionātā viņa ieguva sudraba medaļu.

## Ārējās saites
Ariane Frīdriha

**Ariane Frīdriha** (; dzimusi  Nordhauzenā, Vācijā) ir profesionāla vācu vieglatlēte, startē augstlēkšanas sacensībās.

Viņas lielākais panākums ir izcīnīta sudraba medaļa 2009. gada Pasaules čempionātā. Tāpat piedalījās 2008. gada Vasaras Olimpiskajās spēlēs, kur viņa ierindojās 7. vietā. 2003. gadā kļuva par Eiropas junioru čempioni, 2009. gadā — par Eiropas čempioni telpās. Ir izcīnījusi visu trīs kaluma godalgas Vasaras Universiādē.

## Personīgie rekordi

## Ārējās saites
* Oficiālā mājaslapa
Tūrs Hūshovds

**Tūrs Hūshovds** (, dzimis  Grimstadē, Norvēģijā) ir bijušais Norvēģijas šosejas riteņbraucējs. Viņš specializējās sprintā, kur guvis ievērojamus panākumus, tai skaitā uzvarējis 10 *[[Tour de France]]* posmos un divas reizes kļuvis par šī velobrauciena punktu klasifikācijā. Tomēr atšķirībā no vairuma sprinteru T. Hūshovds ir visai universāls braucējs, kas bez lielām grūtībām pārvar arī sarežģītākos kalnu posmus daudzdienu velobraucienos un mēdz iesaistīties atrāvienos. Piemēram, 2011. gadā viņš vienatnē uzvarēja *Tour de France* 13. posmā, kas bija kalnu posms Pirnejos un šķērsoja leģendāro augstākās kategorijas pāreju *Col d'Aubisque*.

Profesionālajā riteņbraukšanā startēja kopš 1998. gada, līdz tam bija izcīnījis pasaules čempiona titulu individuālajā braucienā riteņbraucējiem līdz 23 gadu vecumam. 2006. gadā T. Hūshovds uzvarēja *Tour de France* prologā Strasbūrā un uz 3 posmiem kļuva par pirmo norvēģi, kas bijis līderis šī velobrauciena kopvērtējumā. Šajā pašā gadā viņam izdevās uzvarēt arī pēdējā velotūres posmā Elizejas laukos Parīzē, tādā veidā atņemot austrālietim Robijam Makjūenam kopvērtējuma labākā sprintera zaļo kreklu. Par *Tour de France* labāko sprinteri T. Hūshovds vēlreiz kļuva 2009. gadā, šoreiz apsteidzot britu Marku Kevendišu.

, uzvarot 267 km garajā braucienā starp Melburnu un Džīlongu Austrālijā, viņš kļuva par pirmo norvēģu riteņbraucēju, kas kļuvis par pasaules čempionu grupas braucienā.

2014. gada septembrī paziņoja par riteņbraucēja karjeras beigām.

## Atsauces

## Ārējās saites
* 
* 

* 
* 
* ''Palmares'' ''Cycling Base'' vietnē
Ošs

**Ošs** (sieviešu dzimtē Oša) ir latviešu cilmes uzvārds, kas cēlies no apvidvārda „ošs” ar nozīmi 'osis'. Cilvēki ar šo uzvārdu:

* Dāvis Ošs (1994) — futbolists;
* Ēriks Ošs (1927—2025) — karikatūrists;
* Mārcis Ošs (1991) — futbolists;
* Valda Ošs-Lamonde (1935—1968) — latviešu izcelsmes pirmā sieviete civilās aviācijas pilote Austrālijā.

## Atsauces
Čelsija Džonsone

**Čelsija Džonsone** (; dzimusi  Otaskadero, Kalifornijas štatā, ASV) ir bijusī amerikāņu vieglatlēte, startējusi kārtslēkšanas sacensībās. Viņas tēvs Džeins Džonsons izcīnīja bronzas medaļu kārtslēkšanā 1972. gada Vasaras Olimpiskajās spēlēs.

Viņas lielākais panākums ir izcīnīta sudraba medaļa (kopā ar polieti Moniku Pireku) 2009. gada Pasaules čempionātā. Tikai 2 gadus pēc panākuma, Džonsone paziņoja par sportistes karjeras beigām. 

## Personiskais rekords

## Ārējās saites
Džonsone

**Džonsone** ( — 'Džona dēls') ir izplatīts angļu cilmes uzvārds (vīr. dz. Džonsons). Cilvēki ar šo uzvārdu:
* Brīzija Džonsone (*Breezy Johnson*), amerikāņu kalnu slēpotāja (dzimusi 1996. gadā);
* Čelsija Džonsone (*Chelsea Johnson*), amerikāņu vieglatlēte (dzimusi 1983. gadā);
* Dakota Džonsone (*Dakota Johnson*), amerikāņu aktrise (dzimusi 1989. gadā);
* Luiza Džonsone (*Louisa Johnson*), angļu dziedātāja (dzimusi 1998. gadā);
* Šona Džonsone (*Shawn Johnson*), amerikāņu mākslas vingrotāja (dzimusi 1992. gadā);
* Vūpija Goldberga (dzimusi Keirina Elaina Džonsone (*Caryn Elaine Johnson*)), amerikāņu aktrise (dzimusi 1955. gadā);
* Meija Endželu (dzimusi Margerīta Enija Džonsone (*Marguerite Annie Johnson*)), afroamerikāņu rakstniece un dzejniece.
Maka Robertsona Zeme

**Maka Robertsona Zeme** () ir dabas apgabals Austrumantarktīdā, Indijas okeāna krastā. Formāli tā ir Austrālijas Antarktiskās teritorijas daļa. Austrumos tā robežojas ar Princeses Elizabetes Zemi un Eimerija šelfa ledāju, rietumos — ar Enderbiju Zemi. Piekraste nosacīti ir sadalīta sekojošos sektoros:
* Larsa Kristensena krasts: 66°54'E līdz 71°00'E
* Mosona krasts: 59°34'E līdz 66°54'E

Iekšzemē lielu daļu teritorijas zemes austrumos aizņem Prinča Čārlza kalni. Piekrastes daļā ir vairākas nelielas kalnu grēdas un nunataki, ievērojamākā no kurām ir Framnēsa kalni.

Apvidu no 1929. līdz 1931. gadam apsekoja un pētīja BANZARE ekspedīcija, un nosauca to ekspedīcijas aizbildņa sera Makfersona Robertsona *(Sir Macpherson Robertson)* vārdā.

Maka Robertsona Zemē atrodas vairākas polārstacijas, lielākās no kurām ir vissezonas Mosona (Austrālija) un vasaras stacija Sojuza (Krievija).

## Atsauces

## Ārējās saites
* Mac. Robertson Land
Beninas karogs

**Beninas karogs** ir viens no Beninas nacionālajiem simboliem.

Beninas karogs tika pieņemts 1959. gadā. 1975. gadā, kad pie varas valstī nāca marksisti, Beninas karogs tika izmainīts. Jaunais karogā bija redzama sarkana zvaigzne kreisajā augšējā stūrī uz zaļa fona. 1991. gada 1. augustā, kad marksistu režīms tika gāzts, Beninas karogs tika atjaunots tā iepriekšējā izskatā. 

Karogā ir iekļautas tradicionālas panāfrikas krāsas — zaļa, dzeltena un sarkana. Zaļā krāsa simbolizē cerību, dzeltenā simbolizē uzplaukumu, bet sarkanā tiek asociēta ar drosmi. Šo krāsu nozīme ir skaidrota arī Beninas himnā. Augstuma attiecība pret platumu ir 2:3.

## Ārējās saites

* Beninas karogs. *Flags of the World*
Vidusskolas mūzikls

**"Vidusskolas mūzikls"** () ir 2006. gada ASV muzikālā filma, kuras režisors ir Kenijs Ortega. Galvenās lomas filmā atveido Zaks Efrons, Vanesa Hadžensa, Korbins Blū, Ešlija Tisdeila. Filmas pirmizrāde notika . Šī ir "Vidusskolas mūzikls" filmu sērijas pirmā daļa. "Vidusskolas mūzikls" kļuva par visienesīgāko filmu, ko producējusi *[[Disney Channel Original Movie]]*. Filmas skaņu celiņš kļuva par pārdotāko albumu ASV 2006. gadā. Filma ir stāsts par mīlestību starp diviem Austrumu vidusskolas jauniešiem: basketbola komandas kapteini Troju Boltonu (Efrons) un izcilnieci mācībās Gabrielu Montezu (Hadžensa).

## Atsauces

## Ārējās saites

*
Ēriks Ošs

**Ēriks Ošs** (dzimis , miris ) bija latviešu mākslinieks, karikatūrists.

## Dzīvesgājums
Dzimis 1927. gadā Karostā Liepājā, Latvijas armijas virsnieka ģimenē. Mācījās Karostas Kalpaka pamatskolā, no 1937. gada Balvu pamatskolā, bet no 1938. gada Rīgas 4. pamatskolā, no 1941. gada Rīgas 2. valsts ģimnāzijā.

1946. gadā uzsāka studijas Latvijas Valsts Universitātes Arhitektūras fakultātē, 1947. gadā Latvijas Valsts Mākslas akadēmijas glezniecības nodaļā, kuru absolvēja 1953. gadā. Līdz 1956. gadam strādāja par Liepājas Lietišķās mākslas vidusskolas skolotāju, pēc tam par Latvijas Televīzijas mākslinieku inscenētāju, no 1970. gada līdz 1990. gadam par galveno mākslinieku. No 1957. gada publicēja karikatūras satīriskajā žurnālā "Dadzis", no 1994. gada "Latvijas Avīzē". No 1969. gada bija Mākslinieku savienības biedrs.

2002. gadā "Lauku Avīze" izdeva Ērika Oša karikatūru grāmatu "Kopoti raksti".

Miris 2025. gada 3. aprīlī.

## Atsauces
Burkinafaso karogs

**Burkinafaso karogs** ir viens no Burkinafaso nacionālajiem simboliem.

Karogs tika pieņemts , kad valstī notikās militārs valsts apvērsums, kura rezultātā pie varas nāca Tomā Sankara. Līdz ar viņa nākšanu pie varas tika nomainīts valsts nosaukums, himna un citi nacionālie simboli. Iepriekšminētās darbības bija viena no epizodēm jaunās valsts vadības uzņemtajā kursā uz Burkinafaso atbrīvošanu no koloniālās ietekmes, pagātnes.

Karogs ir veidots no divām vienāda lieluma horizontālām līnijām, no kurām augšējā ir sarkana, bet apakšējā zaļa. Karoga centrā ir novietota dzeltenas krāsas piecstaru zvaigzne. Sarkanā krāsa simbolizē revolūciju, zaļā simbolizē dabas resursu bagātību, bet dzeltenā zvaigzne centrā tiek asociēta ar revolūcijas nākotnes gaismu. Turklāt zaļā, dzeltenā un sarkanā krāsa ir panāfrikas krāsas.

No 1958. gada, kad tika iegūta autonomija, līdz 1984. gadam, kad pie varas nokļuva sociālisti, tika izmantots Augšvoltas karogs. Tas sastāvēja no trim vienāda lieluma horizontālām līnijām (melnas, baltas un sarkanas), kuru krāsa simbolizēja trīs upes, kurām saplūstot kopā veidojas Voltas upe: Melno Voltu, Balto Voltu un Sarkano Voltu.

## Ārējās saites

* Burkinafaso karogs *Flags of the World* 
* Burkinafaso karogs *Flag Lore Of All Nations*
High School Musical

**High School Musical** var būt:
* Vidusskolas mūzikls, amerikāņu filmu sērija,
* Vidusskolas mūzikls, Vidusskolas mūzikla filmu sērijas pirmā daļa.
Centrālāfrikas Republikas karogs

**Centrālāfrikas Republikas karogs** ir viens no Centrālāfrikas Republikas nacionālajiem simboliem.

Karogs tika pieņemts 1958. gada 1. decembrī. Tā projektu sagatavoja Bartolomehs Boganda, kurš tobrīd bija Centrālāfrikas Autonomā apgabala vadītājs. Lai arī viņš bija viens no redzamākajiem afrikāņu nacionālistiem, kuri tiecās atbrīvoties no koloniālās varas, tomēr viņš uzskatīja, ka "Francijai un Āfrikai ir jāiet kopsolī". Tāpēc Boganda karogā apvienoja Francijas karoga sarkano, balto un zilo krāsu ar panāfrikas sarkano, dzelteno un zaļo krāsām. Karoga augstuma attiecība pret platumu ir 3:5.

Sarkanā krāsa simbolizē tautas asinis, kas tika izlietas cīnoties par valsts neatkarību, kā arī asinis, kuras tauta ir gatava izliet, ja kāds apdraudēs tās neatkarību. Zilā krāsa simbolizē debesis un brīvību, bet baltā krāsa mieru un cieņu. Zaļo krāsu saista ar cerību un ticību, dzelteno ar iecietību un zelta piecstaru zvaigzne ir neatkarības un nākotnes progresa simbols.

## Ārējās saites

* Centrālāfrikas Republikas karogs *Flags of the World*
Vanesa Hadžensa

**Vanesa Enna Hadžensa** (; dzimusi  Salinasā, Kalifornijas štatā, ASV) ir amerikāņu aktrise un dziedātāja. Pēc debijas pilnmetrāžas filmā "Trīspadsmitgadnieces" (2003), Hadžensa ieguva atpazīstamību, atveidojot Gabrielu Montesu filmu sērijā "Vidusskolas mūzikls" (*High School Musical*, 2006–2008). Pirmās filmas panākumi ļāva Hadžensai noslēgt mūzikas ieraksta līgumu ar *[[Hollywood Records]]*, kurā viņa izdeva divus studijas albumus *[[V (albums)|V]]* (2006) un *[[Identified]]*(2008).

Kopš savu studijas albumu un filmu sērijas "Vidusskolas mūzikls" izdošanas Hadžensa koncentrējusies uz aktrises karjeru. Viņa filmējusies tādās filmās kā *Bandslam* (2009), "Briesmīgi skaists" (*Beastly*, 2011), "Aizliegtais paņēmiens" (*Sucker Punch*, 2011), "Ceļojums uz Noslēpumu salu" (*Journey 2: The Mysterious Island*, 2012), "Neprātīgās brīvdienas" (2012), "Otrā iespēja" (2018), "Sliktie puiši uz mūžu" (2020), *[[Tick, Tick... Boom!]]* (2021) un "Sliktie puiši: Brauc vai mirsti" (2024). Viņa filmējusies *[[Netflix]]* Ziemassvētku filmās *[[The Princess Switch]]* (2018) un tās turpinājumos (2020, 2021) un *[[The Knight Before Christmas]]* (2019), kā arī līdzproducējusi pēdējās trīs filmas.

Hadžensa atveidoja Emīlijas Lokas lomu NBC seriālā *[[Powerless]]* (2017). Viņa debitēja Brodvejā, atveidojot titullomu atjaunotajā mūziklā *Gigi* (2015), kā arī divos *[[Fox Broadcasting Company|Fox]]* tiešraides mūziklos: *Grease Live!* (2016) un *Rent: Live* (2019). 2022. gadā Hadženss vadīja *[[Met Gala]]* pasākumu Manhatanā.

## Ārējās saites

*
Libērijas karogs

**Libērijas karogs** ir viens no Libērijas nacionālajiem simboliem.

Karogs līdzinās ASV karogam, kas saistās ar ASV vergiem, kuriem bija nozīmīga loma valsts izveidē. Libērijas karogs sastāv no 11 sarkanām un baltām horizontālām līnijām (6 sarkanas un 5 baltas). Karoga augšējā kreisajā stūrī atrodas zils kvadrāts ar baltu piecstaru zvaigzni. Vienpadsmit strīpas simbolizē vienpadsmit cilvēkus, kuri parakstīja Libērijas Neatkarības deklarāciju. Sarkanā krāsa tiek asociēta ar drošsirdību, bet baltā krāsa simbolizē morālās vērtības. Baltā piecstaru zvaigzne simbolizē vergu brīvlaišanu, bet zilais kvadrāts — Āfrikas kontinentu.

Libērijas karogs ir bieži sastopams uz tirdzniecības kuģiem, vairāk kā 1 600 kuģi kuģo zem Libērijas karoga, kas ir izskaidrojams ar mazo maksu, ko prasa Libērija par kuģošanu zem tās karoga. Par karoga pieņemšanas datumu tiek uzskatīts 1847. gada 24. augusts. Šis datums ir valsts brīvdiena Libērijā.

## Ārējās saites

* Libērijas karogs *Flags of the World*
Ekvatoriālās Gvinejas karogs

**Ekvatoriālās Gvinejas karogs** ir viens no Ekvatoriālās Gvinejas nacionālajiem simboliem.

Pirmo reizi šī brīža karogs tika pieņemts 1968. gadā, bet no 1972. līdz 1979. gadam tā centrā tika izmainīt ģerbonis. 1979. gada 21. augustā karogs tika atjaunots tā sākotnējā izskatā. 

Ekvatoriālās Gvinejas karogs ir veidots kā horizontāls trikolors ar zaļu, baltu un sarkanu svītru. Karoga kreisajā stūrī ir novietots zils trijstūris. Zaļā krāsa simbolizē valsts dabas resursus un džungļus, zilā krāsa simbolizē mieru, zilā krāsa tiek asociēta ar jūru, kas apskalo Ekvatoriālo Gvineju, bet sarkanā krāsa tiek saistīta ar cīņu par valsts neatkarību. Karoga centrā ir novietots Ekvatoriālā Gvinejas ģerbonis. Karoga augstuma attiecība pret platumu ir 2:3.

## Ārējās saites

* Ekvatoriālās Gvinejas karogs *Flags of the World*
Lepra

150px|right|thumb|24 gadus vecs lepras slimnieks ar slimības skartu ādu
**Lepra** ( (*lépra*), no *λεπίς* (*lepís*) — 'zvīņa, plēksne') jeb **spitālība**, arī **Hansena slimība** par godu tās atklājējam Gerhardam Armaueram Hansenam, ir hroniska slimība, ko izraisa baktērijas *Mycobacterium leprae* un *Mycobacterium lepromatosis*. Lepras galvenās izpausmes ir izsitumu vai mezglu veidošanās ādā, gļotādā un nervu bojājumi. Neārstēta lepra var radīt neatgriezeniskus bojājumus ādā, nervos, locekļos un acīs. Pretēji mītiem, lepra neizraisa ķermeņa daļu nokrišanu, tās var tikai kļūt nejūtīgas.

Pasaules Veselības organizācija 1995. gadā apkopoja informāciju, ka lepras dēļ invaliditāti ieguvuši 2—3 miljoni cilvēku pasaulē. Lai arī piespiedu karantīna mūsdienās vairs nav nepieciešama, joprojām daudzviet pasaulē ir saglabājušās lepras slimnieku kolonijas (leprozoriji).

Baltijas valstīs pēdējais — Talsu leprozorijs — darbojās Laidzes pagasta Stūrīšos no 1896. gada. 2007. gadā slimnīca tika reorganizēta un pievienota Latvijas Infektoloģijas centram, bet ēkās izvietots pansionāts.

## Atsauces
Standartatmosfēra

**Starptautiskā standartatmosfēra** ir statisks atmosfēras modelis par temperatūras, spiediena un gaisa blīvuma sadalījumu Zemes atmosfērā, kurš atbilst tās ilggadējiem vidējiem rādītājiem.

Standartatmosfērai jūras līmenī piemīt šādas īpašības:
* Atmosfēras spiediens P = 760 dz.st.mm = 1013,25 hPa
* Gaisa temperatūra T = 288,15 K = 15&nbsp;°C
* Relatīvais gaisa mitrums f = 0%
* Gaisa blīvums δ = 1,225 kg/m³

## Atsauces

## Ārējās saites
Izvēlne

[thumb|242px|[Nolaižamā izvēlne (*drop-down menu*) *[[Microsoft Windows]]* operētājsistēmā]]

**Izvēlne** () ir dažādu režīmu, norāžu, programmatūru vai atbilžu saraksts, kas interaktīvā sistēmā tiek attēlots ekrānā. Lietotāja veiktā izvēle nosaka tālāko sistēmas darbību.

## Ārējās saites
* Izvēlne un izvēlņu josla
Džins

thumb|150px|Senasīriešu bareljefs ar džina attēlu
**Džins** () ir garīga būtne arābu folklorā un Korānā pārdabisks radījums — dēmons, kas saistīts ar uguni un spēj paredzēt nākotni. Visbiežāk džini tiek uzskatīti par ļauniem gariem. Tie spēj iemiesoties cilvēkā un pārņemt tā ķermeni. Džini parasti barojas no cilvēku bēdām un bailēm, tāpēc viņi mēģina cilvēku iebiedēt.

Arābu folklorā džini ir dzimuši no uguns, un viņiem ir īpaša saikne ar elementiem, piemēram, vēju, uguni un dūmiem. Tos bieži attēlo kā nepastāvīgas un neparedzamas būtnes, kuras var būt gan labvēlīgas, gan kaitīgas. Saskaņā ar Korānu džini ir radīti no "dūmu uguns" un līdzīgi cilvēkiem, kas spēj izvēlēties savu ceļu starp labu un ļaunu. Džiniem ir sava brīvā griba, un viņi tiek uzskatīti par atbildīgiem par saviem darbiem.

Džini ir bieži izmantoti arī kultūras un sabiedrisko problēmu atspoguļošanā. Dažās tradīcijās tiek uzskatīts, ka džini varētu būt saistīti ar cilvēku bailēm, psiholoģiskām problēmām vai pat ģimenes un sabiedrības šķelšanās. Tiek uzskatīts, ka džini var ietekmēt cilvēku uzvedību, radot bēdas, trauksmi vai pat ļaunus darbus, piemēram, noziedzību.

Mūsdienās džini ir kļuvuši par populāriem tēliem mūsdienu literatūrā, filmās un televīzijas raidījumos, kur viņi bieži tiek attēloti kā noslēpumaini vai bīstami radījumi. Tomēr ir arī modernās interpretācijas, kur džini tiek attēloti kā gudri un palīdzoši gari, kas sniedz cilvēkiem vēlmes vai palīdz viņiem risināt grūtības. Šāda veida interpretācijas, piemēram, "Aladins" pasakā, ir kļuvušas par zināmām pasaules kultūras ikonām.

## Džini Korānā
Korānā džini tiek minēti kā dievišķas radības, kas dzīvo līdzās cilvēkiem, bet nav redzami. Viņiem ir savas sabiedrības struktūras un viņi tiek uzskatīti par dievišķiem radījumiem, kuriem ir jāievēro Dieva pavēles, līdzīgi cilvēkiem. Džiniem ir arī piekļuve zināšanām, kas ļauj viņiem pareģot nākotni, taču šīs spējas tiek izmantotas ne tikai labā nolūkā.

Korānā ir vairāki panti, kuros tiek pieminēti džini un to attiecības ar cilvēkiem. Viņiem tiek piedēvēta spēja pārņemt cilvēkus, un tie bieži tiek uzskatīti par tiem, kas var izraisīt slimības vai psiholoģiskas problēmas. Džiniem ir arī saistība ar magiju, un daudzi islāma mācītāji un zinātnieki ir uzskatījuši, ka tie var manipulēt ar cilvēkiem un izraisīt pārdabiskus notikumus.

## Atsauces
Dendroklimatoloģija

**Dendroklimatoloģija** ir zinātne, kas pēta mijsakarību starp koku gadskārtām un meteoroloģiskajiem elementiem — gaisa temperatūru, nokrišņiem un Saules spīdēšanas ilgumu. Šī zinātne veidojās uz citas zinātnes — dendrohronoloģijas — attīstības bāzes. Dendrohronologi nosaka mežu vecumu, izpētot koku gadskārtu gredzenus. Pēc adataino priežu, ozolu, lapegļu, egļu un ciedrupriežu gadskārtām Ziemeļamerikā un Viduseiropā ir izdevies atjaunot klimata hronoloģiju par vairāk nekā 8000 gadu lielu laika periodu.
Aviometeoroloģija

**Aviometeoroloģija** ir lietišķa zinātnes nozare, kura pēta meteoroloģisko elementu ietekmi uz lidmašīnu un helikopteru lidojuma drošību, regularitāti un ekonomisko efektivitāti, kā arī izstrādā teorētisko pamatojumu un praktiskos paņēmienus, lai to visu nodrošinātu. Aviometeoroloģija sākas jau ar jaunceļamās lidostas atrašanās vietas izvēli, lidmašīnas pacelšanās un nolaišanās joslu garuma noteikšanu utt. Aviometeoroloģija pēta plašu jautājumu kompleksu par gaisa apvalka stāvokli, no kā ir atkarīgs ikviens lidojums. Liela uzmanība tiek pievērsta arī tīri lietišķiem jautājumiem, tādiem kā lidojumu saraksta sastādīšana, kuru veidojot optimāli jāņem vērā laikapstākļu stāvoklis, vai arī tās meteoinformācijas saturam un formai, kas tiek pārraidīta lidmašīnai, kurai jānosēžas, jo ziņām par piezemes gaisa slāni ir būtiska nozīme, lai lidmašīna sekmīgi piezemētos.
Himāčala Pradēša

**Himāčala Pradēša** (, izrunā: ) ir viens no Indijas štatiem. Himāčala Pradēša robežojas ar Indijas štatiem Pendžābu, Harjānu un Utarakhandu, kā arī ar Džammu un Kašmīras un Ladākhas savienotajām teritorijām un Ķīnas Tibetas daļu. Himāčalas Pradēšas administratīvais centrs ir Šimla. 

## Vēsture

thumb|Indijas Pendžābas sadalīšana trīs štatos (P.E.P.S.U. = ''Patiala and East Punjab States Union''.)

1966. gadā sākotnējo Indijas Pendžābas štatu pēc dominējošās valodas principa sadalīja Harjānas (hindi) un Pendžābas (pandžabu valoda), bet ziemeļu daļu pievienoja 1948. gadā izveidotajai Himāčala Pradēšas savienības teritorijai, kuru pārveidoja par štatu .

## Iedzīvotāji
Pēc 2011. gada tautskaites datiem lielākās Harjānas pilsētas pēc iedzīvotāju skaita ir:

### Reliģijas
Izplatītākā reliģija ir hinduisms (95,2%).

## Ārējās saites
UTC+3:30

thumb|500px|UTC+03:30: Zils (visu gadu)
**UTC+03:30** ir identifikators laika nobīdei no UTC par +03:30. Šo laiku izmanto:

## Kā standarta laiks (visu gadu)
*  - (Irānas laiks).

## Ārējās saites
* Pilsētas, kuras šobrīd atrodas UTC+03:30 laika zonā
Raunaisis

**Raunaisis** (arī **Raunaizis**, **Raunaiža ezers**, **Raunaižu ezers**, **Raunas ezers**) ir caurteces ezers Cēsu novada Dzērbenes pagasta ziemeļaustrumos.

Dibens - dūņains. Krasti - zemi, lēzeni, austrumos - slīpi. Ietek Rauna no Slutaiša, iztek Rauna. Makrofīti - niedres, meldri, grīšļi, vilkvālītes, kosas, lēpes, ežgalvītes. Ezerā dzīvo līdakas, karūsas, asari, raudas, ķīši, līņi un ruduļi. Ezerā ligzdo pīles un ziemeļu gulbji. Novērojama bebru darbība.

## Atsauces
Čhatīsgarha

**Čhatīsgarha** (, izrunā: ) ir viens no Indijas štatiem. Čhatīsgarha robežojas 6 citiem Indijas štatiem: Orisu, Telangānu, Mahārāštru, Madhju Pradēšu, Utarpradēšu un Džhārkhandu. Čhatīsgarhas administratīvais centrs ir Raipura. Čhatīsgarhas štats tika izveidots , kad čhatīsgarhu valodā runājošie apgabali atdalījās no Madhjas Pradēšas. Pēc platības Čhatīsgarha ir desmitais lielākais Indijas štats, bet pēc iedzīvotāju skaita tas ir septiņpadsmitais lielākais štats.

## Ārējās saites
Robina Antina

**Robina Antina** (, dzimusi ) ir amerikāņu dejotāja, horeogrāfe, mūzikas videoklipu režisore, apģērbu dizainere un uzņēmēja. Robina Antina ir viena no grupu Pussycat Dolls, Girlicious un Paradiso Girls dibinātājām.
Kā horeogrāfe Antina ir strādājusi ar vairākām slavenībām — Parisu Hiltoni, Pink, The Offspring un No Doubt. Turklāt, Robina ir bijusi atbildīga par dažādu filmu deju ansambļu sagatavotību. 
Viņas brāļi ir slavenību frizieris Džonatans Antins, režisors Stīvs Antins un aktieris Nīls Antins.

## Karjera

### Filmogrāfija

### Darbs televīzijā

* *2001 Billboard Awards*
* *[[Draugi (seriāls)|Draugi]]*
* *[[MTV]] Bash*
* *MTV Movie Awards*
* *My VH1 Awards*
* *Newlyweds: Nick and Jessica* (Viena episode, "The Dancers")
* *Pussycat Dolls Present: The Search for the Next Doll*
* *Pussycat Dolls Present: Girlicious*
* *Keeping Up With The Kardashians*
* *Megan Wants a Millionaire* (Žūrijas dalībniece)
* *Antin Wants a Millionaire* (žūrijas dalībniece)

## Atsauces

## Ārējās saites
*
Ņujorkas "Yankees"

**Ņujorkas "Yankees"** () ir profesionāls beisbola klubs. Klubs ir bāzēts Bronksā, Ņujorkā, ASV. Tas ir dibināts 1901. gadā, taču Ņujorkā bāzējas kopš 1903. gada. "Yankees" spēlē Augstākās Beisbola līgas (MLB) Amerikāņu līgas Austrumu divīzijā. Klubs savā pastāvēšanas vēsturē ir uzvarējis 27 Pasaules sērijas izcīņās, kas ir līgas rekords. "Yankees" savas mājas spēles kopš 2009. gada aizvada *[[Yankee Stadium|Yankee Stadium II]]*.

## Sasniegumi
**Uzvara [[Pasaules sērija|Pasaules sērijā]]**: 27

**Amerikāņu līgas čempioni**: 41

**Austrumu divīzijas čempioni**: 21

## Iemūžinātie numuri

* 1 – Bili Martins
* 2 – Dereks Džiters
* 3 – Bejbs Rūts
* 4 – Lū Gerigs
* 5 – Džo Dimadžijo
* 6 – Džo Torijs
*7 – Mikis Mantls
*8 – Jogis Beras un Bills Dikijs
* 9 – Rodžers Meriss
* 10 – Fils Rizuto
* 15 – Turmans Mansons
* 16 – Vajtis Fords
* 20 – Horhes Posada
* 21 – Pols Onils
* 23 – Dons Matinglijs
* 32 – Elstons Hauvards
* 37 – Kejsis Stengls
* 42 – Mariano Rivera un Džakijs Robinsons
* 44 – Redžis Džaksons
* 46 – Andi Petits
* 49 – Rons Gidrijs
* 51 – Bernīs Viljamss

## Ārējās saites

* Kluba oficiālā mājaslapa  
* Baseball-Reference profils
Zemgaļu valoda

**Zemgaļu valoda** () ir mirusi indoeiropiešu valodu saimes, baltu valodu grupas valoda. Zemgaļu valodā runāja zemgaļi, kas līdz 16. gadsimtam apdzīvoja Latvijas dienvidus un Lietuvas ziemeļus. 

Zemgaļus 1289. gadā galīgi sakāva Zobenbrāļu ordenis, daļa aizbēga uz Lietuvas dižkunigaitiju, daļa pārcēlās uz Kurzemi. 14. gadsimtā dienvidos tos galu galā asimilēja lietuvieši, bet ziemeļos 15. gadsimta beigās — latvieši. Zemgales valodai bija izšķiroša ietekme uz latviešu valodas vidus dialekta veidošanos. 
[300px|thumb|left|Vidus dialekta zemgaliskās izloksnes parāda asimilētās [zemgaļu valodas aptuveno izplatību Latvijas teritorijā]]
Eriks Satī

**Eriks Alfrēds Leslijs Satī** (; dzimis , miris ) ir franču komponists un pianists. Jau sākot ar savu pirmo komponēto skaņdarbu 1884. gadā parakstījās ar vārdu **Eriks Satī** (*Erik Satie*).

Satī darbus mūsdienās bieži vien uzskata par impresionisma, neoklasicisma, dadaisma, sirreālisma, konceptuālās mākslas, minimālisma un ambientās mūzikas priekšteci. Satī ir lieli nopelni arī dažāda veida skaņu tehniku, tai skaitā sagatavoto klavieru un filmas un skaņu celiņa sinhronizēšanas, radīšanā un attīstīšanā.

## Ievērojamākie skaņdarbi
Satī savu darbu nosaukumos bieži izmantoja vārdus, kādi līdz tam nebija sastopami, kā arī izaicinošus, pārsteidzošus, negaidītus vārdu titulus.
* "Ogives" ( *Smailloku arkas*, 1886)
* "Gymnopédies" (*Ģimnopēdijas*, no sengrieķu valodas, 1888)
* "Vexations" (beznozīmes vārds, kas var izsaukt dažādas asociācijas un skaidrojumus, 1893)
* "Gnossiennes" (*Gnosjēnas*, beznozīmes vārds, kas var izsaukt dažādas asociācijas un skaidrojumus, 1889—97)
* "Es tevis alkstu" (*Je te veux* balsij un klavierēm, 1901)
* "Izžuvušie embriji" (*Embryons desséchés*, 1913)
* "Parāde" (*Parade* — balets, 1916–17)
* "Birokrātiskā sonatīne" (*Sonatine bureaucratique*, 1917)
* "Tapešu mūzika" (*Dzīvokļa iekārtojuma mūzika*, fona mūzika, *Musique d'ameublement*, 1920)
* "Pārtraukums" (Starpbrīdis, atelpa – balets, *Relâche*, 1924)

## Ārējās saites

* Mājaslapa ar informāciju par komponistu 
* Publiski pieejamas komponista partitūras  
* Erika Satī profils ''AllMusic'' 
* Erika Satī notis ''IMSLP''
Jūlija Krevsuna

**Jūlija Krevsuna** (; dzimusi  Vinnicā, Ukrainas PSR, PSRS) ir bijusī ukraiņu vieglatlēte, startējusi 800 metru distancē.

1999. gadā viņa ieguva sudraba medaļu Eiropas junioru čempionātā Rīgā. 2003. gada Pasaules čempionātā nekvalificējās otrajai kārtai. 2007. gada Eiropas kausā Minhenē viņa izcīnīja 2. vietu. Tāpat viņa svinēja uzvaru 2007. gada Vasaras Universiādē. 2008. gada Olimpiskajās spēlēs viņa izcīnīja 7. vietu finālā. 2009. gada Pasaules čempionātā viņa ierindojās 4. vietā.

2005.gadā uz laiku pārtraukusi profesionālo sporta karjeru, lai izveidotu ģimeni un laistu pasaulē dēlu. 2006. gadā atsākusi piedalīties sacensībās.
Beigusi profesionālo karjeru 2012.gadā. Kopš 2015.gada strādā par vispārējās fiziskās sagatavotības treneri.

## Atsauces

## Ārējās saites
Hīts Ledžers

**Hīts Endrū Ledžers** (; dzimis  Pērtā, Austrālijā, miris  Ņujorkā, ASV) bija austrāliešu TV un kinoaktieris. Savu karjeru uzsāka 1990. gadu vidū ar dažādām lomām Austrālijas TV seriālos. 1998. gadā viņš pārcēlās uz dzīvi ASV. Saņēmis vairākus dažāda mēroga apbalvojumus, tai skaitā 81. Kinoakadēmijas balvas ceremonijā viņam 2009. gadā (pēc nāves) piešķīra Amerikas Kinoakadēmijas balvu kā labākajam otrā plāna aktierim par Džokera lomu filmā "Tumšais bruņinieks" (2008).

Filmējies tādās filmās kā "Spītnieces savaldīšana", "Patriots", "Monstru balle", "Bruņinieka stāsts", "Kazanova", "Kuprainais kalns", "Tumšais bruņinieks". Tāpat bijis vairāku mūzikas videoklipu režisors.

 H. Ledžers 28 gadu vecumā mira no sešu dažādu medikamentu pārdozēšanas.

## Filmogrāfija

## Atsauces

## Ārējās saites
Sinka

**Sinka** var būt:

* Juris Sinka (1927—2001) — latviešu politiķis,
* Seidija Sinka (*Sadie Sink*; dzimusi 2002. gadā) — amerikāņu aktrise.
Voshod-1

**Voshod-1** (*Восход-1*) bija PSRS trīsvietīgs kosmosa kuģis no Voshod kuģu sērijas. Ar to pirmoreiz kosmosā devās vairāk nekā viens cilvēks un bija pirmais kosmosa kuģis, kura apkalpe nevilka skafandrus. Tāpat pirmoreiz kosmosā devās ārsts un inženieris. *Voshod-1* uzstādīja arī pilotējamā lidojuma augstumu 336 km.

Šis lidojums tika plānots, lai pārspētu ASV, kura drīzumā gatavojās kosmosā sūtīt Gemini ar divu cilvēku apkalpi.

Lidojuma laikā, kurš ilga 24 stundas, no sava amata tika atstādināts PSRS vadītājs Ņikita Hruščovs.

## Apkalpes
### Pamatapkalpe

### Dublieru apkalpe
* Boriss Volinovs (*Борис Валентинович Волынов*), komandieris
* Georgijs Katiss (*Георгий Петрович Катыс*), zinātniskais līdzstrādnieks
* Aleksejs Sorokins (*Алексей Васильевич Сорокин*), ārsts

### Rezerves apkalpe
* Vasilijs Lazarevs (*Василий Григорьевич Лазарев*), ārsts
Marija monolīts

**Marija monolīts** () ir ap 2,5 km garš un 0,5 km plats ziemeļaustrumu-dienvidrietumu virzienā vērsts klinšu atsegums Austrumantarktīdā, daļa no Torlina kalniem Maka Robertsona Zemes piekrastē. Klints platība ir ap  un augstums ir līdz  vjl. Klints nogāzes ir stāvas (70°—80° jūras pusē). Klinti 1931. gada 13. februārī atklāja BANZARE ekspedīcija Daglasa Mosona vadībā un nosauca par godu Adelaidas universitātes rektora un ekspedīcijas aizbildņa Džordža Marija (*Sir George Murray*) vārdā.

Marija monolīts kopā ar 6,5 km uz rietumiem esošo Skalina monolītu iekļauts speciāli aizsargātā teritorijā. Tā kā šie klinšu atsegumi ir viena no retajām no ledus brīvajām teritorijā plašā apvidū, tajos izveidojušās līdz pat 160 000 pāru liela Antarktīdas vētrasputnu ligzdošanas kolonija, kā arī ap 20 000 pāru liela Adelijas pingvīnu kolonija.

## Atsauces

## Ārējās saites
* Aizsargājamās teritorijas karte
Murray

**Murray** var būt:

* Mareja — upe Austrālijā;
* Marija monolīts (*Murray Monolith*) — klints Antarktīdā;
* Marijs (*Murray*) — angļu uzvārds;
* Dž. K. Roulinga, īstajā vārdā *Joanne Murray* — britu rakstniece.
Kongo Demokrātiskās Republikas karogs

**Kongo Demokrātiskās Republikas karogs** ir viens no Kongo Demokrātiskās Republikas nacionālajiem simboliem.

2005. gada decembrī tika pieņemta jauna Kongo Demokrātiskās Republikas konstitūcija, kura stājās spēkā 2006. gada 20. februārī. Konstitūcijā bija minēts arī tas, ka tiek atjaunots valsts karogs, kas pastāvēja no 1963. līdz 1971. gadam. Vienīgās izmaiņas skāra fona krāsu, kas no tumši zilas tika izmainīta uz gaiši zilu. Gaiši zilā krāsa simbolizē mieru. Sarkanā krāsa karogā tiek asociēta ar asinīm, kas tika izlietas cīņās par valsts neatkarību, bet dzeltenā krāsa simbolizē valsts labklājību. Dzeltenā piecstaru zvaigzne simbolizē valsts gaišo nākotni. 

Kongo Demokrātiskās Republikas teritorijā no laikiem, kad tā bija vēl tikai kolonija, līdz šodienai kopumā ir bijuši astoņi dažāda izskata karogi. 

## Ārējās saites

* Kongo Demokrātiskās Republikas karogs *Flags of the World*
Madagaskaras karogs

**Madagaskaras karogs** ir viens no Madagaskaras nacionālajiem simboliem.

Karogs tika pieņemts 1958. gada 14. oktobrī, kad notikās gatavošanās referendumam par valsts statusu attiecībā Francijas sastāvā un divus gadus pirms valsts pilnībā ieguva neatkarību. Madagaskaras karogā ir atspoguļota šīs valsts vēsture. 

Sarkanā un baltā krāsa ir nākusi no pēdējās karaliskās dinastijas karoga. Šī dinastijas valdīja Madagaskarā līdz 1896. gadam, kad salu iekaroja Francija un tā kļuva par tās koloniju. Sarkano un balto krāsu saista arī ar Indonēzijas karogu, kas sastāv no sarkanas un baltas krāsas svītrām, respektīvi, tiek uzskatīts, ka salas pirmiedzīvotāji nāca no Indonēzijas reģiona. 

Zaļo krāsu izmantoja viena no salā dzīvojošām ciltīm, kurai bija nozīmīga loma kustībā pret francūžu valdīšanu salā, kā arī neatkarības iegūšanā.

## Ārējās saites

* Madagaskaras karogs *Flags of the World*
Kongo Republikas karogs

**Kongo Republikas karogs** ir viens no Kongo Republikas nacionālajiem simboliem.

Karogs pirmo reizi tika pieņemts 1958. gada 18. augustā. Laikā, kad pastāvēja Kongo Tautas Republika (1970. gada 3. janvāris — 1992. gada 15. marts), tas tika aizvietots ar sarkanas krāsa karogu, kura kreisajā augšējā stūrī bija novietots valsts ģerbonis. Šī brīža karogs tika atjaunots kā valsts oficiālais karogs 1991. gada 10. jūnijā. 

Karogā ir izmantotas tradicionālās panāfrikas krāsas. Karogs atkārto Etiopijas karoga krāsas un novietojumu. Kongo Republikas karoga atšķirība no citiem panāfrikas krāsu karogiem ir tajā, ka svītras ir novietotas diagonāli.

## Ārējās saites

* Kongo Republikas karogs *Flags of the World*
Santomes un Prinsipi karogs

**Santomes un Prinsipi karogs** ir viens no Santome un Prinsipi valsts simboliem.

Karogs tika pieņemts 1975. gada 5. novembrī. Sarkanais trijstūris karoga kreisajā malā simbolizē cīņu par valsts neatkarību, divas melnās zvaigznes simbolizē divas lielākās valsts salas, kas sastāda lielāko daļu no valsts teritorijas, kā arī valsts piederību Āfrikas kontinentam. Dzeltenās strīpas tiek saistītas ar ekvatoru, uz kura atrodas valsts. Divas zaļās svītras simbolizē Gvinejas līča ūdeņus un valsts dabas resursus. Zaļā, dzeltenā un melnā krāsa ir panāfrikas krāsas.

Šī brīža Santomes un Prinsipi karogs jau pirms Santomes un Prinsipi izveidošanās bija karogs, ko izmantoja kustība, kas cīnījās par valsts šīs salu valsts neatkarību. 1974. gada 12. decembrī, kad tika izveidota autonomā Santome un Prinsipi Republika, iepriekšminētās kustības karogs kļuva par autonomās republikas karogu, kā arī par Santomes un Prinsipi karogu, kad valsts pilnībā ieguva neatkarību no Portugāles 1975. gadā.
## Konstrukcija

Santomes un Prinsipi valdība ir noteikusi izmērus, krāsas un ražošanas parametrus, kādos karogs ir jāizgatavo. Karoga konstrukcija ir izklāstīta Santomes un Prinsipi konstitūcijas I daļas 14. pantā (2002. gada pārskatīšana). Karogs sastāv no trim horizontālām joslām: divām vienāda platuma zaļām joslām augšā un apakšā un dzeltenas joslas vidū, kas ir pusotru reizi lielāka par zaļo joslu platumu. Dzeltenajā joslā ir divas piecstaru melnas zvaigznes. Pie pacēlāja ir sarkans trīsstūris, kura augstums ir vienāds ar pusi no tā pamatnes (vienādsānu trīsstūris).
## Ārējās saites

* Santomes un Prinsipi karogs *Flags of the World*
Somālijas karogs

**Somālijas karogs** ir viens no Somālijas nacionālajiem simboliem.

Karogs tika pieņemts 1954. gada 12. oktobrī. Sākotnēji šis karogs simbolizēja pansomālijas teritorijas. Pēc Itālijas Somālijas un Lielbritānijas Somālijas atkalapvienošanās karogs tika pieņemts kā jaunās valsts karogs. Somālijas karogs sastāv no gaiši zilas krāsas lauka, kura centrā ir novietota baltas krāsas piecstaru zvaigzne. Zilās krāsas fons tiek asociēts ar Indijas okeāna ūdeņiem, kas apskalo Somāliju. Zilā krāsa ir ņemta no ANO karoga, jo šī organizācija palīdzēja iegūt neatkarību no Itālijas. Zvaigznes pieci stari simbolizē piecus reģionus, kurus apdzīvo somālieši.
## Karoga konstrukcija
Somālijas karogu var reproducēt, izmantojot šādu konstrukcijas plānu:

## Ārējās saites

* Somālijas karogs *Flags of the World*
8. Saeimas frakcijas

**[[8. Saeima|8. Saeimā]]** tika ievēlēti 6 vēlēšanu saraksti, no kuriem  savu darbu sāka 6 **frakcijas**. No 2003. gada augusta līdz Saeimas pilnvaru beigām darbojās 8 frakcijas, kas bija arī lielākais frakciju skaits 8. Saeimā.

## Frakcijas un to sastāvi
### [[Jaunais laiks]] (05.11.2002. — 06.11.2006.)

### [[Par cilvēka tiesībām vienotā Latvijā]] (05.11.2002. — 11.06.2003.; 29.08.2003. — 06.11.2006.)

### [[Tautas partija]] (05.11.2002. — 06.11.2006.)

### [[Zaļo un Zemnieku savienība]] (05.11.2002. — 06.11.2006.)

### [[Latvijas Pirmā partija]] (05.11.2002. — 06.11.2006.)

### [[Tēvzemei un Brīvībai/LNNK]] (05.11.2002. — 06.11.2006.)

### [[Tautas saskaņas partija]] (19.02.2003. — 06.11.2006.)
:* pārsaukta par "[[Saskaņas Centrs|Saskaņas Centra]]" frakciju.*

### [[Latvijas Sociālistiskā partija]] (12.06.2003. — 06.11.2006.)

### Pie frakcijām nepiederošie deputāti

## Skatīt arī
* 8. Saeima
* 8. Saeimas deputāti
Anēmija

200px|thumb|right|Roku salīdzinājums cilvēkiem, no kuriem viens slimo ar mazasinību.
**Anēmija** ( (*anaimía*) — 'asins trūkums') jeb **mazasinība** ir stāvoklis, kuram raksturīgs samazināts eritrocītu un/vai hemoglobīna daudzums asinīs. Normāls hemoglobīna daudzums katram indivīdam ir atkarīgs no dzimuma, vecuma, atrašanās vietas (augstuma virs jūras līmeņa). Anēmija ir slimības simptoms, tādēļ jebkuras anēmijas sekmīgas ārstēšanas pamatā ir anēmijas cēloņa noskaidrošana. Tās cēloņi var būt dzelzs trūkums organismā, endoparazīti, liels asins zudums vai kāda iedzimta slimība.

## Klīniskās izpausmes

Anēmijas gadījumā ir samazināta asins spēja pārnest skābekli, tādēļ kopējās izpausmes saistītas ar audu hipoksiju. Slimniekiem var rasties sūdzības par vājumu, nespēku, nogurumu, grūtībām koncentrēties, galvassāpēm, reiboņiem, elpas trūkumu. Smagas anēmijas gadījumā ir iesaistīti kompensatori mehānismi, tādēļ paātrinās sirdsdarbība. Ādas asinsvadu sašaurināšanās dēļ āda un redzamās gļotādas kļūst bālas.

Ja anēmija veidojas strauji (piemēram, akūts asins zudums), tad klīniska aina ir spilgta, ar asinsspiediena krišanos, rodas paātrināta sirdsdarbība, paātrināta elpošana, hipovolēmiskais šoks.

Ja anēmija veidojas ilgstoši, klīniskā aina veidojas ļoti lēni, pakāpeniski, simptomi ir mazāk izteikti.

## Klasifikācija

Anēmiju klasifikācijai parasti izmanto divus principus — pēc patofizioloģiskajiem mehānismiem un pēc eritrocītu lieluma.
* Pēc patofizioloģiskā mehānisma anēmijas var iedalīt trīs lielās grupās:
** Anēmija samazinātas eritrocītu rašanās dēļ (dzelzs deficīta anēmija; B<sub>12</sub> vitamīna anēmija, folskābes deficīta anēmija, anēmija hronisku slimību gadījumā, talasēmija, mielofibroze, hroniska nieru slimība, leikoze, aplastiska anēmija, metastāzes kaulu smadzenēs u.c.)
** Anēmija pastiprinātas eritrocītu sabrukšanas dēļ (autoimūna hemolītiska anēmija, medikamentu izraisīta hemolītiska anēmija, hipersplēnisms u.c.)
** Anēmija asins zuduma dēļ.
* Pēc eritrocītu lieluma anēmijas var iedalīt:
** Normocitārās, kad ir samazināts hemoglobīna daudzums, bet eritrocītu lielums ir normāls;
** Mikrocitārās — eritrocīti ir mazāki nekā normāli;
** Makrocitārās — eritrocīti ir lielāki nekā normāli.
Normocitāru anēmiju var novērot pie akūta asins zuduma, aplastiskas anēmijas, hroniskas nieru mazspējas, hemolītiskas anēmijas. Mikrocitāras anēmijas tipisks piemērs ir dzelzs deficīta anēmija. Makrocitāru anēmiju novēro pie B12 vitamīna deficīta, folskābes deficīta, aknu slimību gadījumos.

## Dzelzs deficīta anēmijas riska faktori
* slikts sociālekonomiskais stāvoklis;
* zems izglītības līmenis;
* bijušas daudzas dzemdības;
* anamnēzē menorāģija vai daudzas grūtniecības;
* veģetārisms. Īpaši ja ir slikti plānota diēta;
* diēta ar mazu gaļas daudzumu un zemu askorbīnskābes līmeni;
* pusaudzes grūtnieces;
* daudzaugļu grūtniecība (dvīņu, īpaši trīņu);
* regulāri asins donori, vairāk nekā trīs reizes gadā;
* regulāra aspirīna lietošana.

## Atsauces
Mali karogs

**Mali karogs** ir viens no Mali nacionālajiem simboliem.

Karogs tika pieņemts 1961. gada 1. martā. Tas sastāv no trīs vienāda platuma vertikālām svītrām. No kreisās uz labo pusi tās ir zaļa, zelta un sarkana, kas ir panāfrikas krāsās. Karogs pēc krāsām un to izkārtojuma atkārto Gvinejas karoga krāsas, tomēr no pretējā virzienā. Zaļā krāsa simbolizē valsts dabu, zemkopību, dzeltenā krāsa tiek asociēta ar labklājību, bet sarkanā ar upurēšanos par valsts neatkarību.

Mali karoga sākotnes meklējamas 1959. 4. aprīlī, kad Mali pievienojās Mali federācijai. Tobrīd uz karoga dzeltenā strīpas bija novietots stilizēts cilvēks ar uz augšu paceltām rokām, kas simbolizēja tuvību ar Ganu, tomēr pēc valstu attālināšanās 1960. gados, cilvēka figūra tika izņemta no karoga. Cits iemesls tam bija arī tas, ka musulmanismā nav pieņemts mākslā atveidot cilvēka vai dzīvnieku tēlus.

## Ārējās saites

* Mali karogs *Flags of the World*
Dārnlija rags

**Dārnlija rags** () ir ar ledu klāts zemesrags Antarktīdā, Bjerkē pussalas un Larsa Kristensena krasta tālākais ziemeļu punkts. Atklāja Daglasa Mosona ekspedīcija 1931. gada 10. februārī un nosauca par godu Apvienotās Karalistes Koloniālā biroja komitejas vadītājam Dārnlijam (*E.R. Darnley*).

## Atsauces
Rags

**Rags** var būt:
* rags — pārkaulojies izaugums uz dzīvnieku galvas;
* zemesrags — krasta izvirzījums, kas iestiepjas jūrā, ezerā vai upē;
* Ēriks Rags — Latvijas šķēpa metējs.

## Skatīt arī
* Ragi (žests)
Mauritānijas karogs

**Mauritānijas karogs** ir viens no Mauritānijas nacionālajiem simboliem.

Karogs tika pieņemts 1959. gada 1. aprīlī pēc tam, kad valsts ieguva neatkarību no Francijas. 2017. gada 5. augustā notika referendums par valsts karoga maiņu, senāta atcelšanu un citiem konstitucionāliem grozījumiem. Referendums bija veiksmīgs, un 2017. gada 15. augustā tika pieņemts jaunais karogs. Tam tika pievienotas divas sarkanas līnijas augšpusē un apakšpusē, kas piemin tos, kas cīnijušies par neatkarību no Francijas.

Tas sastāv no zaļa fona, kura centrā horizontāli novietots dzeltens pusmēness un virs tā dzeltena piecstaru zvaigzne. Augšpusē un apakšpusē ir divas sarkanas līnijas. Karoga augstuma attiecība pret platumu ir 2:3. 

Mauritānijas karogā zaļā krāsa un pusmēness ar zvaigzni simbolizē musulmanismu, kas ir šīs valsts lielākā reliģija. Dzeltenā krāsa tiek asociēta ar Sahāras tuksnesi.

## Atsauces

## Ārējās saites

* Mauritānijas karogs *Flags of the World*
Lendiss

**Lendiss** var būt:

* Džons Lendiss (*John Landis*, 1950) — amerikāņu kinorežisors, scenārists, aktieris un producents;
* Floids Lendiss (*Floyd Landis*, 1975) —  amerikāņu šosejas riteņbraucējs.
Zemesrags

[thumb|right|250px|[Kolkasrags]]
**Zemesrags** vai vienkārši **rags** ir krasta izvirzījums, kas iestiepjas jūrā, ezerā vai upē. Zemesragu veido pamatieži vai saneši.

Erozijas iedarbībā veidotie zemesragi parasti sastāv no pamatiežiem un nereti ir ar izteiktu iežu atsegumu vai krauju. Akumulācijā veidotie zemesragi ir zemāki un tos galvenokārt veido smalkas iežu daļiņas, un bieži to forma ir mainīga.

## Atsauces

## Ārējās saites
Misiņš

right|200px|thumb|Misiņa atsvari

**Misiņš** (no ) ir plaši izmantots sakausējums, kura sastāvā ir varš un cinks. Kā piedeva tiek izmantots arī alumīnijs, dzelzs, mangāns, niķelis, svins un daži citi metāli. Labi pakļaujas apstrādei.

Neraugoties uz to, ka tā sastāvā ietilpstošo cinku metāliskā veidā ieguva tikai 18. gadsimtā, misiņš tika izmantots jau pirms mūsu ēras.

## Skatīt arī
* Bronza
Playing God

"**Playing God**" ir amerikāņu poproka grupas Paramore piektais singls no trešā studijas albuma *[[Brand New Eyes]]*. Singls tiks izdots 2010. gada 20. septembrī sadarbībā ar ierakstu kompāniju Fueled by Ramen. Dziesmas autori ir grupas dalībnieki Heilija Viljamsa, Teilors Jorks un Džošs Farro. Grupa par šī singla izdošanu paziņoja .

## Ārējās saites
* Oficiālais Paramore žurnāls
Farmakoloģija

thumb|300px|Farmakoloģijas 5 galvenie pētniecības virzieni

**Farmakoloģija** (no , *pharmakon* — 'zāles'; , *logia* — 'zinātne') ir medicīnas un bioloģijas nozare, kas pēta zāļu darbību. Plašāk farmakoloģija apskata mijiedarbību starp dzīvu organismu un ķīmisku vielu, kas ietekmē normālas vai patoloģiskas norises tajā. Ja ķīmiskajai vielai ir medicīniska nozīme, tā tiek dēvēta par farmakoloģiski aktīvo vielu un no tās var tikt radītas zāles. Detalizētāk farmakoloģija apskata zāļu vielu īpašības, iespējas tās kombinēt, mijiedarbību, terapiju, toksikoloģiju, pielietojumu medicīnā un to farmakoloģiskās īpašības.

Divas galvenās farmakoloģijas apakšnozares ir farmakodinamika un farmakokinētika. Farmakodinamika pēta darbīgo vielu ietekmi uz bioloģisko sistēmu, iedarbojoties uz organisma receptoriem, bet farmakokinētika zāļu likteni organismā — to uzsūkšanos, izvietošanos, vielmaiņu un izdalīšanos no tā.
Farmakoloģija — dažādu bioloģiski darbīgu ķīmisko savienojumu un dzīvā organisma mijiedarbība. 
Farmakoloģija galvenokārt pēta ārstniecības līdzekļus, ko izmanto dažādu slimību un patoloģisku stāvokļu ārstēšanā un profilaksē. Kā arī nodarbojas ar jaunu zāļu līdzekļu meklējumiem.

## Farmakoloģijas vēsture Latvijā
Farmakoloģijas attīstība Latvijā ir cieši saistīta ar 1921. gadā dibināto Latvijas Universitātes Medicīnas fakultātes farmakoloģijas katedru. Līdz 1940. g. katedras vadītājs bija Cēzars Amslers, kas pētīja morfīna panesību un apomorfīna farmakoloģiju. 1942. gadā docents Eduards Rencis sarakstīja latviešu valodā pirmo mācību grāmatu studentiem un ārstiem farmakoloģijā ar toksikoloģiju un receptūru. Farmakologs Maksis Beļenkijs tiek uzskatīts par Padomju Latvijas farmakologu skolas dibinātāju. Sevišķu uzmanību viņš veltīja sakarībai starp ķīmisko vielu uzbūvi un to farmakoloģisko aktivitāti, farmakoloģiskās aktivitātes kvantitatīvai novērtēšanai, ka arī adrenerģisko procesu pētījumiem. Profesora Modra Melzoba pētījumi veikti vietējas anestēzijas līdzekļu, ganglioblokatoru, kateholamīnu, adrenoblokatoru un antioksidantu farmakoloģijā.
Intensīvi pētījumi farmakoloģijas jomā tiek veikti Latvijas Universitātē (melatonīna bioreceptori) un Organiskās sintēzes institūtā (zāļu iegūšanas tehnoloģijas).

## Atsauces
Bjerkes pussala

**Bjerkes pussala** (, ) ir ap 30 km gara un vidēji ap 22 km plata ar ledu klāta pussala Larsa Kristensena krastā. Pussalas galējais ziemeļu punkts ir Dārnlija rags, pussalas austrumu krasts veido Prica līča ziemeļrietumu piekrasti. Pussalas ziemeļus 1931. gada janvārī un februārī apbrauca norvēģu vaļu mednieku ekspedīcija un tās ziemeļu punktu nosauca kuģa *Bouvet II* harpūnista Reidara Bjerkes *(Reidar Bjerkø)* vārdā. Rags vēlāk tika nosaukts par Dārnlija ragu, ber Bjerkes vārds saglabājās pussalai.

Pussalas riemeļaustrumos atrodas ievērojama pingvīnu ligzdošanas vieta Flatera kolonija.

## Atsauces

## Ārējās saites

* Bjerkø Peninsula - Bjerkøodden  (karte un fotogrāfijas)
* Pussalas apkārtnes karte
Novi Dvura Krulevska

**Novi Dvura Krulevska** (, izrunā: ) ir ciemats Polijā. Tas atrodas Helmno apriņķī, Kujāvijas-Pomožes vojevodistē. Ciemata kopējā platībā ir 3,37 km² jeb 337 ha.

Novi Dvura Krulevska pirmo reizi rakstiskajos avotos pieminēta 1398. gadā. To dibināja Vācu ordenis un kontrolēja līdz 1421. gadam. 1505. gadā ciemats nonāca Helmno apriņķa bīskapa pārraudzībā. 1772. gadā pēc pirmās Polijas dalīšanas Novi Dvura Krulevska atradās Rietumprūsijā. Ap 1875. gadu ciematā tika uzcelta muiža. Otrā pasaules kara laikā ciemats tika nopostīts. No 1975. līdz 1998. gadam ciemats atradās Toruņas pilsētas administratīvajā reģionā.